**7. fundur stjórnar HSV starfsárið 2014-2015. Haldinn á skrifstofu HSV**

**miðvikudaginn 4. febrúar 2014 kl. 20.00**

Dagskrá stjórnarfundar 4. febrúar kl. 20 á skrifstofu HSV

1. Tvö erindi frá SFÍ varðandi íþróttaskólann
2. Ársþing HSV 2015
3. Fulltrúi á HSV á ársþing KSÍ
4. Önnur mál
   1. Niðurstöður lyfjaprófs
   2. Samskipti aðildarfélaga við HSV og Ísafjarðarbæ
   3. Námsferð til Danmerkur

Mætt voru: Guðný Stefanía Stefánsdóttir, Jóhann Króknes Torfason, Atli Freyr Rúnarsson, Birna Jónasdóttir, Sigurður Erlingsson og Sigríður Lára Gunnlaugsdóttir sem ritaði fundargerð. Elín Marta Eiríksdóttir og Pétur Markan boðuðu forföll.

1. Tvö erindi frá SFÍ varðandi íþróttaskólann.
   1. Beiðni Skíðafélagsins um að æfingar á snjóbrettum komi inn í íþróttaskóla HSV. SFÍ hefur verið með æfingar fyrir íþróttaskólaaldurinn nú í janúar og hélt úti æfingum síðastliðið ár án æfingagjalda. Stjórn samþykkir að taka brettaæfingar inn í Íþróttaskóla HSV 2016 og að fela formanni og framkvæmdastjóra að athuga með leiðir, í samvinnu við SFÍ, til að fjármagna þetta átaksverkefni árið 2015.
   2. Beiðni SFÍ um að íþróttaskóli HSV greiði fyrir allar æfingar SFÍ hjá íþróttaskólanum, einnig þær æfingar sem falla niður vegna veðurs. Einnig óskar SFÍ eftir að greitt verði fyrir undirbúningstíma þjálfara. Stjórn samþykkir einróma að greiða fyrir allar æfingar og að greiða hálftíma í undirbúning fyrir hverja æfingu.

Birna Jónasdóttir vék af fundi yfir þessum lið.

1. Ársþing HSV 2015

Stjórn HSV ákveður að ársþing HSV verði haldið 20. maí kl. 17.00

1. Fulltrúi á HSV á ársþing KSÍ.

HSV hefur rétt á áheyrnarfulltrúa á ársþingi KSÍ. Stjórn samþykkir að senda fulltrúa á þingið og felur framkvæmdastjóra finna fulltrúann.

1. Önnur mál
   1. Niðurstöður lyfjaprófs. Stjórn fer yfir mál Sigfúsar Fossdals stjórnarmanns HSV. Samþykkt að fela framkvæmdastjóra að skrifa fréttatilkynningu vegna þess.
   2. Samskipti aðildarfélaga og Ísafjarðarbæjar.
      1. Móttaka Ísafjarðarbæjar á erindum frá aðildarfélögum HSV. Samkvæmt samstarfssamningi HSV við Ísafjarðarbæ eiga öll samskipti aðildarfélaga HSV að fara í gegnum héraðssambandið. Formaður fór yfir hnökra sem verið hafa á efndum á samstarfssamningnum hvað varðar slík samskipti. Stjórn samþykkir að framkvæmdastjóri ítreki við aðildafélög og Ísafjarðarbæ að fara réttar boðleiðir með erindi félaga.
      2. Starfshættir íþrótta- og tómstundanefndar Ísafjarðarbæjar varðandi uppbyggingaáætlanir.

Framkvæmdastjóri fór yfir ferli Ísafjarðarbæjar hvað varðar óskir um uppbyggingasamninga við aðildarfélög HSV. Stjórn HSV telur að vinnubrögð nefndarinnar hafi verið mjög ófagleg. Ekki voru gefnar upp neinar forsendur til félaganna um hvernig umsóknir um samning ættu að vera. Ef fara á í samningagerð um uppbyggingaáætlanir við aðildarfélögin verða öll félög að sitja við sama borð, fá sömu upplýsingar og að boðleiðir séu þær sömu og að þær séu skýrar. Stjórn felur framkvæmdastjóra að að miðla þeim upplýsingu til íþrótta- og tómstundanefndar.

* 1. Námsferð til Danmerkur. Framkvæmdastjóri kynnir námsferð framkvæmdastjóra og formanna aðildahéraða UMFÍ til Danmerkur í maí. Kostnaður er 70.000 krónur á mann. Stjórn leggur til að formaður og framkvæmdastjóri fari í þessa ferð.

Fundi slitið kl. 23.08